alexandrainst/scandi-wiki huggingface dataset:
Store gutter gråter ikke

Store gutter gråter ikke er en norsk dokumentarfilm fra 1995 regissert av Sigve Endresen.

Filmen handler om åtte gutter i alderen 20 til 30 år som alle soner lange fengselsstraffer og har søkt seg til C-3, en avdeling i Oslo fengsel hvor Tyrili og fengselet driver et unikt rehabiliteringsprosjekt kalt for «Stifinnern».

I sju måneder følges gutta gjennom seire og nederlag i fengselet, på permisjoner, på rømmen og på turer. De blir utsatt for tøffe utfordringer og konfrontert med sine egne problemer for sammen å kunne bryte med kriminalitet og rusmidler. Store gutter gråter ikke gir sterke inntrykk fra en virkelighet de fleste av oss ikke kjenner.

Det følger undervisningsopplegg med filmen, som anbefales fra 10. klasse

Filmen ble utgitt i 1995 og over 70 000 mennesker så den på kino det første året. Filmen kom på DVD i 2006 og brukes til det forebyggende arbeidet mot narkotika i skoleundervisningen.

Eksterne lenker 
 
 Oslo fengsel
 Tyrili

Norske dokumentarfilmer
Norske dokumentarfilmer fra 1990-årene
Norskspråklige filmer
Arna stadion

Arna Stadion er et idrettsanlegg i Ytre Arna i Bergen. Idrettsanlegget ble opprinnelig bygget som et tilbud til arbeidere ved Arne Fabrikker i Ytre Arna, og ble plassert på et flatt myrområde på Gaupås ovenfor den bratte industribygden. Arna Turn og Idrettslag (1889) var klubben som i hovedsak hadde tilhørighet til anlegget. Anlegget har full gressmatte, løpebane (grus) og tre treningsfelt hvorav ett med gress. 

I dag er Arna Stadion mest kjent som hjemmebanen til toppserielaget Arna-Bjørnar Fotball, som er en sammenslåing av det tidligere Bjørnar IL og Arna Turn og Idrettslag.

Fotballstadioner i Norge
Idrettsanlegg i Bergen
Arna
Tim og Tøffe

Tim og Tøffe er en norsk animert (dukkefilm) barnefilm fra 1949, regissert, skrevet og produsert av Ivo Caprino (hans debut).

Medvirkende 
 Regi, manus, produksjon: Ivo Caprino
 Assistenter: Liv Helén Bredal, Hanne Hemsen
 Dukker: Ingeborg Gude, Ivo Caprino
 Drakter: Ruth Stang Lund
 Kamera: Finn Bergan
 Klipp: Bengt Sommerschield
 Musikk: Gunnar Sønstevold
 Oppdragsgiver: Norsk Film A/S

Eksterne lenker 
 
 Presentasjon av filmen på www.caprino.no 

Norske animerte kortfilmer
Norske animerte barnefilmer
Kortfilmer fra 1940-årene
Filmer regissert av Ivo Caprino
Norskspråklige filmer
Carina Dahl

Carina Jeanette Dahl (født 15. august 1985 i Trondheim) er en norsk sanger, låtskriver, tidligere modell og reality-TV-deltaker. Carina Dahl var med på Stjernekamp i sesong 10 (2021).

Bakgrunn 
Dahl startet yrkeskarrieren som modell og var en glamourmodell i en del år på 2000-tallet. Blant annet ble hun kåret til «Årets gatebilbabe» i 2005. I 2006 ble hun tilknyttet modellbyrået til Helene Rask. Parallelt med dette satset hun på en sangkarriere, og Stargate produserte noen sanger med henne mot slutten av 2000-årene. Hun har deltatt i Melodi Grand Prix tre ganger: i 2011 med «Guns & Boys», skrevet av Hanne Sørvaag; i 2013 med «Sleepwalking» skrevet av henne selv, Ben Adams og Søren Pagh; og i 2019 med «Hold Me Down», skrevet av Ashley Hicklin, Jeroen Swinnen, Pele Loriano, Laurell Barker og Laura Groeseneken. Dahl nådde imidlertid ikke opp i noen av finalene. 

Hun bodde fem år i Stockholm hvor hun arbeidet med det svenske plateselskapet TMC Entertainment, og ga ut debutalbumet Hot Child i 2010. Hun flyttet tilbake til Norge i 2012 og gav samme år ut sin første singel for plateselskapet daWorks Records, «NLTO (Not Like the Others)». Hun ble nominert til Spellemannprisen 2021 i den nyopprettede klassen festmusikk for samle produksjon fra 2021.

Dahl har også deltatt i flere TV-program. Dette inkluderer realityserien Big Brother på TVNorge (2006), Tigerstaden på TV 2 Bliss, MasterChef på TV3, 71 grader nord på TVNorge (2018) og Stjernekamp på NRK (2021), hvor hun kom til semifinalen og endte på en 3. plass. 

Hun er datter av musikeren Morten «Diesel» Dahl fra heavy metal-bandet TNT.

Diskografi

Album 
Hot Child (2010, TMC)

Hurricane Lover - Acoustic Sessions (2015, daWorks) 
«Hurricane Lover», duett med Agnete Saba 3:27
«Indistructable» 3:18 
«Champions» 3:19
«Save the World» 3:33
«Somethin' Stupid», duett med Diesel Dahl 2:28
«Hurt Me Again» 3:54
«Little Bad Girl» 3:11
«Sleepwalking» 3:03

EP-er 
Screw Remixes (2010, TMC)
I Don't Care - EP (2013)

Singler 
 «Screw / Song Stuck» (19. okt. 2009, TMC)
 «Crash Test Dummy» (25, aug. 2010, TMC)
 «Guns & Boys» (2011, TMC)
 «NLTO (Not Like the Others» (2012, daWorks)
 «Sleepwalking» (2013, daWorks)
 «Sleepwalking - Rykkinnfella Remix» (2013, daWorks)
 «I Don't Care» (2013, daWorks)
 «If That's The Only Way» (2013, daWorks)
 «We Are Who We Are» (2013, daWorks)
 «It Gets Better» (2014, daWorks)
 «Be My Lover» (2014, daWorks)
 «(Come A Little) Closer» (2015, daWorks)
 «Hurricane Lover», duett med Agnete Saba (2015, daWorks)
 «Champions» (2015, daWorks)
 «Burning» (2015, daWorks)
 «Hot Crush (Coming Home With Me)», sammen med Östberg (2016, daWorks)
 «You On Me» (2017, daWorks)
 «Despacito», duett med Adrian Jørgensen (2018, daWorks)
 «Waste No Time» (2018, daWorks)
 «Hold Me Down» (2019)
 «Bikinin» (2019)
 «Shallow (Så ekte nå)», duett med Åge Sten Nilsen (2020, Generation),

Priser og nominasjoner

Referanser

Eksterne lenker 
 
 

Norske modeller
Norske sangere
Norske låtskrivere
Deltakere i Melodi Grand Prix
Norske Big Brother-deltakere
Personer fra Trondheim kommune
Deltakere i Melodi Grand Prix 2019
Farmen-deltakere
Deltakere i Stjernekamp
Lirey

Lirey er en kommune i departementet Aube i regionen Grand Est nord i Frankrike.

I middelalderen lå det her et kloster for augustinerkorherrene, og det kledet som i dag er kjent som likkledet i Torino (ettersom det oppbevares i den katolske katedralen i italienske Torino i Piemonte) ble i sin tid oppbevart der.

Befolkningsutvikling 
Antall innbyggere i kommunen Lirey

Referanser

Eksterne lenker 
 

Kommuner i Aube
Augustinerkorherrene
Fámjinserklæringen

Fámjinserklæringen er en felles prinsipperklæring mellom Danmarks regjering og Færøyenes regjering om Færøyenes innflytelse og medvirkning i utenriks- og sikkerhetspolitikken. Erklæringen ble underskrevet i Fámjin på Færøyenes sydligste øy, Suðuroy, 29. mars 2005.

Enkelte eksempler fra avtalen:
Når den danske udenrigsminister afgiver redegørelser eller dokumenter til Folketingets Udenrigspolitiske Nævn om udenrigs og sikkerhedspolitiske spørgsmål af særlig betydning for Færøerne, gives disse samtidigt til lagmanden, som orienterer Lagtinget.
Der tilstræbes at udenrigsministeren og lagmanden har regelmæssig kontakt, og at udenrigsministeren mindst en gang årligt besøger Færøerne med henblik på orientering om udenrigs- og sikkerhedspolitiske emner og drøftelse af varetagelsen af Færøernes udenrigspolitiske interesser.

Eksterne lenker

Færøysk politikk
2005 på Færøyene
Portal:Færøyene/artikler
Asparges

Asparges er en grønnsak, og det siktes vanligvis til en spesiell art innen slekten Asparagus, nemlig de unge skuddene av Asparagus officinalis. Det finnes både grønne og hvite asparges. Den har vært brukt i matlaging i uminnelige tider. Man finner en oppskrift for tilberedelse av asparges allerede i den eldste kokebok som er bevart, nemlig Apicius' De re coquinaria, (200-tallet e.Kr.), bok III.

Eksterne lenker 
 

Grønnsaker
Aspargesfamilien
Brune blomster
Grønne blomster
Gule blomster

bn:শতমূলী
Multiprotocol Label Switching

MPLS eller Multiprotocol Label Switching er innen datakommunikasjon en teknikk for å etablere et tilnærmet linjesvitsjet nett over et pakkesvitsjet nett. Det smarte ved MPLS er at alle slags lag 3 protokoller kommer igjennom som f.eks. IPv4, IPv6, gammeldags IPX og Appletalk.

Kommunikasjonsteknologi
Undredal stavkirke

Undredal stavkirke er en enskipet stavkirke (langkirke) med sadeltak som ligger i den lille bygda Undredal i Aurland kommune i Sogn og Fjordane.

Den har kun 40 sitteplasser og er den minste stavkirken i Skandinavia som fortsatt er i bruk. 

 Datering 
Kirken er omtalt første gang i et dokument fra 1321. Det har likevel vært antatt at kirken er bygd i 1147, siden dette årstallet er risset på en takstol inne i kirken. Tallet er skrevet med arabiske tall, som ikke kom i særlig bruk i Norge før på 1300-tallet. Jens Zetlitz Monrad Kielland mente i 1902 at tallet skulle leses som 1447, og kan da vise til en takreparasjon. Dendrokronologiske årringstester har ikke gitt en klar alder, men kan tyde på at kirken ble reist mellom midten og slutten av 1100-tallet.

Oppbygning 
Det er spor etter svalgang rundt skipet. Skipet er forlenget mot vest med klokketårn og et våpenhus med sadeltak. Koret er nyere og i samme bredde som skipet.

Inne i kirken henger den første kirkeklokken fra middelalderen, nå er den tatt ut av bruk. I klokketårnet er det to nye klokker datert 1884 og 1996. Veggene har den originale limfargedekoren fra 1600-tallet, og i taket er det malt bibelfigurer og engler. Kneleskammel fra 1647, døpefat fra ca. 1680, prekestol er fra slutten av 1500-tallet og ble dekorert i 1695, og 2 lysestaker med skjold er datert til 1702. 

I 1722 ble svalgangene på kirken fjernet, og de første vinduene ble satt inn. Rundt 1850 ble våpenhuset og siste del av skipet påbygd. Kirken ble også malt hvit innvendig. Etter en stor omvøling i 1961 ble tre lag maling vasket av, og de originale maleriene kom til syne igjen. De viser mytiske dyr og symbolske tegn.

Kirken ble og restaurert i 1984, med nytt kirkegulv, og nye bordplater utvendig. Senere ble og tak og kirketårn reparert. Kirken har ved flere anledninger blitt planlagt flyttet, siste gang var i 1913, men dette ble ikke noe av grunnet brudd på avtalen.

Kirken var viet til sankt Nikolai.

Bilder

Referanser

Litteratur

Eksterne lenker 
 Norges kirker
 Undredal stavkirke hos stavkirke.info
 Fylkesarkivet i Sogn og Fjordane
 Fylkesleksikon for Sogn og Fjordane
 Kunsthistorie.com
 Miljøstatus i Norge: Undredal stavkyrkje 
 

Kirker i Aurland
Stavkirker
Religiøse bygninger fra 1100-tallet
Kirker i Sogn prosti
Kulturminner i Aurland
Rob Schneider

Robert Michael «Rob» Schneider (født 31. oktober 1963 i San Francisco i California) er en amerikansk skuespiller og komiker.

Schneider var med i Saturday Night Live fra 1990 til 1994, og har spilt i flere filmer sammen med Adam Sandler. I tillegg til film og TV opptrådte Schneider i musikkvideoen til sangen «Billy's Got His Beer Goggles On» av countrysangeren Neil McCoy.

Filmografi 
 Norm of the North (2016)
 Big Stan ( 2008 )
 Grandma's Boy (2006)
 Deuce Bigalow: European Gigolo (2005)  
 The Longest Yard (2005) (Cameo)
 The Last Shot (2004)  
 Jorden rundt på 80 dager (2004)
 50 First Dates (2004)
 Blind Sided (2003)
 DysFunKtional Family (2003)
 Eight Crazy Nights (2002)
 Mr. Deeds (2002)
 The Hot Chick (2002)
 En mann for sitt dyr (2001)
 Lille Nicky - Djevelungen (2000)
 Deuce Bigalow: Male Gigolo (1999)
 Muppets fra verdensrommet (1999)
 Big Daddy (1999)
 The Waterboy (1998)
 Knock Off (1998)
 A Fork in the Tale (1997)
 Down Periscope (1996)
 Judge Dredd (1995)
 The Beverly Hillbillies (1993)
 Demolition Man (1993)
 Surf Ninjas (1993)
 Alene hjemme 2, Forlatt i New York (1992)
 Necessary Roughness (1991)
 Martians Go Home (1990)

Referanser

Eksterne lenker 
 
 

Skuespillere fra USA
Personer fra San Francisco
Razzie-vinnere
Personer fra USA av filippinsk opphav
Gulflankedelfin

For stjernebildet, se Delfinen.

Gulflankedelfin (Delphinus delphis) er et sjøpattedyr i slekten Delphinus, som er monotypisk. Den kan bli drøyt 2 meter lang og veier om lag 80 kg.

Delfiner lever i flokker. Hovedflokken består av en større grupper hanner og hunner som lever i ulike flokker i kortere tidsrom. Mødre og døtre lever i samme flokk hele livet, mens moren støter fra seg sønnene etter om lag ett år.

Referanser

Eksterne lenker 
 

Tannhvaler
Pattedyr i Norge
Pattedyr formelt beskrevet i 1758
Dyr formelt beskrevet av Carl von Linné
Slaget ved Farsalos

Slaget ved Farsalos var et avgjørende slag i Cæsars borgerkrig. Den 9. august 48 f.Kr. ved Farsalos i sentrale Hellas sto Julius Cæsar og hans allierte opp mot hæren til den romerske republikk under ledelse av Gnaeus Pompeius Magnus. Pompeius hadde støtte fra et flertall av senatorene, hvor mange var optimater (aristokrater), og hans hær var betydelig større enn antallet veteraner i Cæsars legioner.

De to hærene hadde konfrontert hverandre i flere måneder preget av usikkerhet. Cæsar var i en langt vanskeligere posisjon enn Pompeius. Den førstnevnte var isolert i et fiendtlig land med kun 22 000 menn, og med mangel på forsyninger, mens på den motsatte siden av elven sto han overfor Pompeius med kanskje rundt tre ganger så mange menn. Pompeius ønsket å utsette kamphandlinger i håp om at fienden ville overgi på grunn av sult og utmattelse. Presset av senatorene som var til stede, og av sin egne offiserer gikk han motvillig i kamp og gikk på et overveldende nederlag. Til sist måtte han flykte fra stedet og sine menn, forkledd som en vanlig borger.

Som et resultat av seieren i dette slaget, fikk Cæsar kontroll over den romerske republikk.

P
48 f.Kr.
Konflikter i 40-årene f.Kr.
Dønnes kirke

Dønnes kirke er en kirke på øya Dønna i Nordland. Den er sognekirke i Dønna sokn. Kirken anvendes også i turistøyemed, i samband med det nærtliggende Dønnesgodset.

Historie 
Kirken antas å være bygget på oppfordring av Pål Vågaskalm (død 1245) en gang på 1200-tallet, på tuftene av en enda eldre kirke. Den var opprinnelig et enskipet familiekapell i gråstein, som den gang ble benevnt Dynjarnes kirke, i privat eie som del av Dønnesgodset. Et mausoleum var anlagt under koret. På 1500-tallet hadde den fortsatt status som kapell, det ble utviklet lønnganger i veggene, og etterhvert også bygd gravkapell som fungerte som ekstra mausoleum for godseierens familie.

Kirken fungerte også som sognekirke, og eier Isach Jørgen Coldevin ønsket en tid å kreve kirketiende fra øyboerne. Etter en tids strid, og etter Coldevins død (1793) ble kirken i 1796 solgt til Det Kgl. Norske Misjonskollegiet. I 1866 ble den utvidet til triangelkirke og utstyrt med løkkuppel, lik den man finner på Alstahaug kirke og Herøy kirke. Flere kister med familien Coldevin og Tønder ble da funnet under tregolvet og ligger i dag i mausoleet.  En myntskatt fra Håkon Håkonssons tid er også avdekket under kirken.

På 1960- og 1970-tallet ble Dønnes kirke undersøkt og istandsatt under ledelse av Håkon Christie. Ved utgravingene på 1960-tallet ble det funnet 356 mynter og brakteater, de eldste fra første halvdel av 1200-tallet, samt biter av farget vindusglass, en liten englefigur i metall og stykker av et relikvieskrin. Restaureringsarbeidet ble fullført i 1974.

I 1999 feiret menigheten Dønnes kirkes 800-årsjubileum. Samtidig feiret man de andre middelalderkirkene på Helgeland. Eilert Hægeland skrev i den anledning verket «Partita med Helgelandsk tone», som han tilegnet de tre kirkene.

Inventar 
Utsmykningen består blant annet av «Madonna med barnet» fra 1200-tallet, en skulptur av St Laurentius (Sankt Lavrans) fra 1400-tallet, prekestol fra barokken, flere bilder av Barak Boghart fra 1600-tallet, og altertavlen fra 1670.

Dagens kirkeorgel ble satt inn i 1866, bygd av Paul Chr. Brantzeg.

Litteratur

Eksterne lenker 
 
 
 Arkitekturguide for Nord-Norge og Svalbard
 Dønna menighet om Dønnes kirke
 Elin Åsbakk Lind. Norges største mausoleum: Åpnet kistene som modighetsprøve; NRK.no, 5.3.2019

Kirker i Dønna
Kirker i Nord-Helgeland prosti
Norske middelalderkirker i stein
Kulturminner i Dønna
Religiøse byggverk fra 1200-tallet
Valgkirker i 1814
Asbjørn Stein
1200-tallet i Norge
Type 90-II

Type 90-II er en kinesisk stridsvogn med 125 mm kanon. Den ble observert første gang i 1991. Også kalt for Al-Khalid stridstank i en lisensprodusert pakistansk utgave.

Historie og utvikling 

I forhold til tidligere kinesiske stridsvogner er Type 90 forbedret både med hensyn på mobilitet, ildkraft og bepansring. Under en kontrakt underskrevet i mai 1990 skal Type 90 produseres i Pakistan, med noen endringer.

Type 90 ligner på mange måter på forgjengeren Type 85-IIM, men har kraftigere motor og bepansring.

Teknisk 

Vognføreren sitter midt framme i skroget. Vognkommandøren sitter på høyre side av tårnet og skytteren på venstre side.

Pansringen er av sveiset stål med et lag komposittmaterialer på fronten. I tillegg kan reaktivt panser monteres på tårnets sider, front og framre del av taket.

Kanonen er en glattløpet 125 mm med automatlader. Den har 22 granater klar i en karusell for automatladeren. Totalt 39 granater kan bringes med. Kanonen er stabilisert i to akser.

Motoren er en britisk Perkins CV-12-1200 12-sylindret vannkjølt diesel, montert bak i skroget. Den driver en fransk ESM-500 hydromekanisk girkasse som gir vogna trinnløs styring.

Standardutstyr inkluderer vern mot ABC-våpen, ekstra beskyttelse mot nøytronstråling, automatisk brannslukker, maling som reflekterer infrarødt og muligheten for å legge røykteppe ved å blåse diesel inn i eksosen.

Varianter 
 Al-Khalid Main Battle Tank er en tilsvarende type stridsvogn som blir lisensprodusert i Pakistan og oppkalt etter den legendariske muslim-generalen Khalid ibn al-Walid.

Kilder 

 Jane's Armour and Artillery, ISBN 0-7106-1542-6

Eksterne lenker 
 Chinese Defence Today (engelsk)
 GlobalSecurity.org (engelsk)

Stridsvogner
Partileder

En partileder eller partiformann er en person som er lederen for et politisk parti. Partilederens eller formannens funksjon, og måten vedkommende tiltrer vervet på, varier fra parti til parti og fra land til land.

I Norge blir de fleste partiledere valgt for enkeltperioder ved partienes landsmøter.

Se også 
 Liste over norske partiledere
 Parlamentarisk leder
 Fraksjonsleder
 Partisekretær
 Generalsekretær

Eksterne lenker 
 

Politiske beskjeftigelser
Ledelse
Mimas (måne)

Mimas er den syvende av Saturns kjente måner. Mimas ble oppdaget i 1789 av William Herschel og er oppkalt etter en av titanene som ble felt av Herakles. 

Mimas' lave tetthet tyder på at den for det meste består av is, med en liten andel stein. Overflaten domineres av et nedslagskrater med en diameter på 130 km kalt Herschel. Krateret er så stort at det utgjør 1/3 av månens totale diameter. Kraterveggene er omtrent 5 km høye, bunnen går så dypt som 10 km, og toppen i midten står 6 km over kraterbunnen. Nedslaget må ha vært nær ved å knuse Mimas. Det er observert sprekker på den motsatte siden av månen som kan ha oppstått under nedslaget.

Overflaten er mettet med kratere, men ingen er på langt nær så store som Herschel. Dette tyder på at Mimas tidligere har vært bombardert av enda større legemer enn det som skapte Herschel, og det førte til at alle spor etter tidligere nedslag ble visket ut. Restene har så samlet seg og dannet den Mimas vi kjenner.

Interaksjon med Saturns ringer 
Observasjoner av romsonden Cassini har vist at Mimas og utseende på G-ringen i Saturns ringer har en sammenheng. Mimas bidrar til å holde å holde den fine partiklene i denne ringen på plass.

Noter og referanser 
Noter

Referanser

Saturns måner
Artikler i astronomiprosjektet
Himmellegemer oppdaget i 1789
Charles G. Dawes

Charles Gates Dawes (født 27. august 1865 i Marietta i Ohio, død 23. april 1951 i Evanston i Illinois) var en amerikansk advokat, forretningsmann, diplomat og republikansk politiker.

Dawes kom inn i politikken etter William McKinleys valgseier i 1896, men tapte senatvalget i 1902 og trakk seg tilbake fra politikken. Fra 1921 arbeidet han igjen for regjeringen. I 1926 delte han Nobels fredspris for 1925 med Austen Chamberlain; de fikk prisen for Dawesplanen.

Han var USAs visepresident under Calvin Coolidge mellom 1925 og 1929 og USAs ambassadør til Storbritannia 1929-32.

Referanser

Eksterne lenker 
 
 
 

USAs visepresidenter
Ambassadører fra USA
USAs ambassadører til Storbritannia
Forretningsfolk fra USA
Nobelprisvinnere fra USA
Nobelprisvinnere (fred)
Personer fra Washington County i Ohio
Betty Williams

Betty Williams (opprinnelig Smyth, født 22. mai 1943 i Belfast i Nord-Irland, død 17. mars 2020 i Belfast) var en nordirsk fredsforkjemper. Hun ble tildelt Nobels fredspris i 1976 sammen med Mairead Corrigan.

Liv og virke

Bakgrunn
Betty Smyth vokste opp i enkle kår i Belfast som datter av en protestantisk far og en katolsk mor (hvis far var jøde). Faren arbeidet i en slakterforretning, moren var hjemmeværende. Selv ble hun katolsk oppdratt og gikk på den katolske grunnskolen St. Theresa's og deretter på St.-Dominic's på Falls Road i Belfast. Deretter fullførte hun kurs på en handelsskole. Da hun var fjorden år gammel ble moren rammet av slag og ble pleiepasient. Betty var etter det den som bar medansvaret for oppdragelsen av sin fem år yngre søstre.

Etter utdannelsen hadde hun en rekke forskjellige jobber. Etter eget utsagn holdt hun aldri lenge på hvert sted, og det var også slik at hun ofte ble oppsagt. Før sitt politiske engasjement arbeidet hun som kelner i helgene. Virkedagene var hun også sekretær i et rådgivningsfirma.

Da hun var atten år, giftet hun seg i 1961 med den protestantiske skipsingeniøren Ralph Williams, som stammet fra Bermuda. Hun fikk en sønn i 1963 og en datter i  1970. Williams var yrkesaktiv på samme tid, «for å holde hodet aktivt».

Ved sine foreldres interkonfesjonelle ekteskap var Williams allerede tidlig sensibilisert for de politiske hendelsene i landet. Hennes protestantiske bestefar ble i 1940-årene stadig utsatt for angrep og mobbing etter at det ble kjent at sønnen hadde giftet seg med en katolikk. To av hennes kusiner ble tilfeldig drept på gaten, den ene av protestanter, den andre av den katolske sides IRA. Hun var ikke politisk aktiv før 1976.

Fredsengasjement
I august 1976 ble Williams vitne til at tre små søsken ble påkjørte av en bil og drept i Belfast. Sjåføren var en tidligere straffedømt mann tilknyttet Det provisoriske IRA som var blitt løslatt i april samme år. Han og en annen i bilen var forfulgt av soldater. Han mistet kontrollen over bilen fordi han var blitt dødelig såret av britiske tropper. To av barna, en åtteåring og et spedbarn, døde momentant, mens det tredje, en toåring, døde av skadene dagen etter. 

Williams tok da til å samle inn underskrifter for fred i Nord-Irland og fikk raskt med seg tanten til de tre barna, Mairead Corrigan. Sammen med Ciaran McKeown startet de det de kalte den nordirske fredsbevegelsen, senere kjent som Community of Peace People. Bevegelsen greide raskt å samle sammen over 10.000 protestantiske og katolske kvinner for å marsjere til gravene til de drepte barna. Dette opptoget møtte fysiske angrep fra Det provisoriske IRA. Trass i dette samlet Community of Peace People 35.000 tusen kvinner som gikk i fredsmarsj i Belfast i slutten av august. 

Same året ble Corrigan og Williams tildelt «Folkets fredspris» fra norske aviser og organisasjoner. Året etter ble de tildelt Nobels fredspris.

I mer voksen alder ble Williams skilt og gjengift og var lenge bosatt i Florida USA, men vendte tilbake til Nord-Irland i 2004.

Referanser

Eksterne lenker 
 
 

Nordirer
Britiske nobelprisvinnere
Nobelprisvinnere (fred)
Personer fra Belfast
Mairead Corrigan

Mairead Corrigan-Maguire (født 27. januar 1944) er en nordirsk fredsaktivist. Hennes fredsengasjement ble utløst av en terroraksjon der ett av barna til hennes søster ble drept.Tragedien førte til at søsteren et par år senere tok sitt eget liv. Sammen med flere andre stiftet Mairead Corrigan bevegelsen The Peace People eller Fredsfolket. I 1976 ble hun tildelt Nobels fredspris for 1976 sammen med Betty Williams. Hun ble dermed en av historiens yngste vinnere av Nobels fredspris, 33 år gammel. Senere giftet hun seg med sin tidligere svoger og ble stemor for sin søsters barn. Hun og ektemannen fikk også barn sammen.

Hun var med om bord på ett av skipene i konvoien med skip til Gaza som ble bordet av Israel 31. mai 2010, og ombord på seilbåten som ble kapret i internasjonalt farvann 5.oktober 2016.

Referanser

Eksterne lenker 
 
 

Nordirer
Britiske nobelprisvinnere
Nobelprisvinnere (fred)
Personer fra Belfast